Projektas

LIETUVOS RESPUBLIKOS

APLINKOS APSAUGOS ĮSTATYMO Nr. I-2223 37, 116 ir 119 STRAIPSNIŲ PAKEITIMO

ĮSTATYMAS

2024 m. d. Nr.

Vilnius

1 straipsnis. 37 straipsnio pakeitimas

Papildyti 37 straipsnio 1 dalį 9 punktu:

„9) Valstybinės miškų tarnybos įgalioti pareigūnai – dėl šio įstatymo 119 straipsnio 1 dalyje numatyto pažeidimo.“

2 straipsnis. 116 straipsnio pakeitimas

Pakeisti 116 straipsnį ir jį išdėstyti taip:

„116 straipsnis. Juridinių asmenų atsakomybė už žaliavinės medienos matavimo tvarkos, biržių atrėžimo, medžių atrinkimo ir (ar) ženklinimo kirsti reikalavimų, medienos ruošos, gabenimo, miško išteklių naudojimo tvarkos, miško naudojimo reikalavimų pažeidimus, miško tvarkymą ir (ar) naudojimą pažeidžiant miškotvarkos projekto sprendinius

Žaliavinės medienos matavimo tvarkos pažeidimas užtraukia baudą nuo aštuonių šimtų penkiasdešimt iki vieno tūkstančio septynių šimtų eurų.

Biržių atrėžimas, medžių atrinkimas ir (ar) ženklinimas kirsti pažeidžiant biržių atrėžimo ir įvertinimo, miško kirtimo, taip pat medienos ruošos, gabenimo, miško išteklių naudojimo tvarkos pažeidimas užtraukia baudą nuo vieno tūkstančio dviejų šimtų iki dviejų tūkstančių trijų šimtų eurų.

Miškotvarkos projektų rengimo reikalavimų pažeidimas, kai dėl to pateiktas tvirtinti miškotvarkos projektas įvertinamas neigiamai, užtraukia baudą nuo vieno tūkstančio dviejų šimtų iki dviejų tūkstančių trijų šimtų eurų.

Miško tvarkymas ir (ar) naudojimas pažeidžiant miškotvarkos projekto sprendinius užtraukia baudą nuo vieno tūkstančio keturių šimtų iki trijų tūkstančių eurų.

Pagrindinių miško kirtimų patvirtintos metinės normos neteisėtas viršijimas užtraukia baudą nuo vieno šimto keturiasdešimt iki trijų tūkstančių eurų.“

3 straipsnis. 119 straipsnio pakeitimas

Pakeisti 119 straipsnį ir jį išdėstyti taip:

„119 straipsnis. Juridinių asmenų atsakomybė už sėklinės miško bazės, miško dauginamosios medžiagos, miško atkūrimo ir įveisimo reikalavimų pažeidimą

Miško dauginamosios medžiagos nuostatuose nustatytų sėklinės miško bazės ir miško dauginamosios medžiagos reikalavimų pažeidimas užtraukia baudą nuo trijų šimtų iki šešių šimtų eurų.

Miško atkūrimo ir įveisimo nuostatų reikalavimų pažeidimas užtraukia baudą nuo šešių šimtų iki vieno tūkstančio dviejų šimtų eurų.

Šio straipsnio 2 dalyje numatytas pažeidimas, padarytas pakartotinai, užtraukia baudą nuo aštuonių šimtų penkiasdešimt iki vieno tūkstančio septynių šimtų eurų.

Miško neapželdinimas arba neatžėlimas tikslinėmis medžių rūšimis per Lietuvos Respublikos miškų įstatyme nustatytus terminus užtraukia baudą už kiekvieną neapželdintą arba neatžėlusį miško hektarą po vieną tūkstantį eurų.

Šio straipsnio 4 dalyje numatytas pažeidimas, padarytas pakartotinai, užtraukia baudą už kiekvieną neapželdintą arba neatžėlusį miško hektarą po vieną tūkstantį penkis šimtus eurų.

Neatkurtas miškas pagal Lietuvos Respublikos miškų įstatyme nustatytus reikalavimus užtraukia baudą už kiekvieną neatkurto miško hektarą po vieną tūkstantį keturis šimtus eurų.

Šio straipsnio 6 dalyje numatytas pažeidimas, padarytas pakartotinai, užtraukia baudą už kiekvieną neatkurto miško hektarą po tris tūkstančius eurų.“

4 straipsnis. Įstatymo įsigaliojimas

Šis įstatymas įsigalioja 2025 m. sausio 1 d.

Skelbiu šį Lietuvos Respublikos Seimo priimtą įstatymą.

Respublikos Prezidentas